جنیفر لارنس

جنیفر لورنس (؛ بزائه‌ی ۱۵ اوت ۱۹۹۰) آمریکایی بازیگر هسته. لارنس سال‌های ۲۰۱۵ و ۲۰۱۶ بیشترین مزد ره بازیگر زنان دله گیته و ونه فیلم‌ها سرجمع تا اسا بیش از ۶ میلیارد دلار فروش داشتنه. 

لورنس وچگی جه کلیسا و مدرسه دله اجرا کارده. وه ۱۴ سالگی تعطیلات شه خانواده همراهی بورده نیویورک و اتا استعدادیاب وه ره اونجه پیدا هاکرده. بعدته لورنس بورده لوس آنجلس و بعضی فیلمون دله سیولشکری نقش کا کارده. اولین اصلی نقش ره بیل انگوال شو (۲۰۰۷–۲۰۰۹) دله بدست بیارده. لورنس شه حرفه‌ای کار ره گاردن پارتی (۲۰۰۸) جه شروع هاکرده و این درام دله مکمل نقش داشته. ونه دومین کار وینترز بون (۲۰۱۰) بی‌یه که ونه نوم ره تِک‌سر بیارده. اینتی بیّه که وه ره بتتر فیلم‌ها دله هم نقش هدانه و اتا سوپر هیرو نقش ره ایکس من (۲۰۱۱–۲۰۱۹) دله بدست بیارده و هانگر گیمز (۲۰۱۲–۲۰۱۵) دله هم اصلی نقش ره داشته. وه هانگر گیمز دله جوایز و رکوردهایی داشته.

وه سیلور لاینینگز (۲۰۱۲) دله اتا بی‌شی زنا نقش ره، شه ۲۲ سالگی گادر، کا هاکرده که اوسکار جایزه ره ونه وسّه بیته. وه امریکن هاستلر (۲۰۱۳) فیلم دله اتا سلیطه زنای نقش ره کا هاکرده و ونسه بفتای جایزه ره بیته. لارنس سه‌بار گولدن گلوب هم بیته که جز دِتا فیلم قبلی، سومی جوی (۲۰۱۵) وسّه بی‌یه. بجز اینان فیلم‌ها که بائوته بیّه، وه پسنجرز (۲۰۱۶) علمی-تخیلی، مادر! (۲۰۱۷) ترسناک تریلر، و رد اسپارو (۲۰۱۸) جاسوسی، دونت لوک آپ (۲۰۲۱) و نو هارد فیلینگز (۲۰۲۳) سیو-کمدی فیلم‌ها دله هم بازی هاکرده.

 منابع 

 انگلیسی ویکی‌پدیا

رج:امریکا بازیگرون
رج:زننه آدمون
رج:اوسکار بیته‌ئون
رج:گولدن گلوب بیته‌ئون
رج:بفتا بیته‌ئون